Jorn Berdal

Jorn megjelenése a kaland során (Kép forrása: https://hu.pinterest.com/pin/610237818258039827/)

### Első megjelenés

2. évad 4. fejezet: Az Orvud körzet, és azon túl

### Család

Meg nem nevezett anyaMeg nem nevezett apa

**Jorn "Viking" Berdal** az Attack on Titan kaland játékos karaktere a második évadban: egykor katona a Felderítő Egységben, jelenleg gyakran önjelölt igazságosztó a falakon belül, akinek azonban összefonódik az élete az egység tagjaival.

## Kinézete

179 centi magas, szélesvállú, keménykötésű férfi. Jellegzetes tulajdonsága hosszú, fonott, szőke szakálla, amit az északi kultúra iránti rajongása miatt is növesztett meg így. A feje kopasz, az arcán és a fejbőrén is látszódnak a sebhelyek, amiket a szolgálatban töltött évek alatt szerzett. - ezeket nem is akarja titkolni, kifejezetten büszke rájuk. A szemei sötétek. Mióta kikerült a seregből, már nem hordja az egyenruhát, és nem alkalmazza a rájuk jellemző harci eszközöket, így a háromdimenziós manőverfelszerelést sem.

## Jelleme

Egyáltalán nem beszédes, ha mégis megszólal, lényegre törő és gyakran mogorva. Még kegyetlennek is tűnhet, de csak azokkal, akik rossz úton járnak. Nagyon pontos és precíz mindenben, amit csinál. Határozott, a végletekig kitart az elhatározása mellett. Kedveli az északi kultúrát, a katonai témákat, a lőfegyvereket és szakértőnek is számít ezekben. A legfontosabb neki az igazság és a béke, de tisztában van vele, hogy harc nélkül ezeket nem lehet elérni. Sosem dühös, nagyon visszafogott és harci helyzetekben is hideg számítással cselekszik. Régebben jó csapatjátékos volt, de manapság már szereti egyedül elintézni a dolgait. Tele van csalódással, keserűséggel, mégsem gyűlöli a világot, a Titánokat vagy a rosszfiúkat, egyszerűen mindent meg akar tenni, amit leszerelt katonaként és magányos igazságosztóként megtehet.

## Története

### Gyermek és fiatalkora

Jorn szülei békés tanáremberek a Sina falon belül. A gyermeket is értelmiségi pályára akarták volna terelni, de Jorn amellett, hogy nagyon sokat olvasott, főleg az északiak kultúrájáról és hőseiről, maga sem tétlenkedett azzá válni. Már kisiskolásként kiállt a bántalmazottak mellett és nagyon tehetségesnek bizonyult a helyzetek megoldásában. Boszorkányos ügyessége, testi ereje és kitartása miatt katonai pályára akart menni. Nem a legfényesebb, legnépszerűbb utat választotta, hanem a legveszélyesebbet, mert úgy érezte, ott teheti a legtöbbet az emberiségért. A szülei ebben egyáltalán nem támogatták, lebeszélték volna, de nem hallgatott rájuk. Elvégezte a hároméves képzést és bekerült a tíz legjobb közé. Ez a nyolcadik helyet jelentette, de a lényeg az volt, hogy választhatott: Felderítőnek állt.

### A hadseregben és azután

Büszkén és vakmerően ment a küldetésekre és be is gyűjtött nagyon komoly sebhelyeket, például a fején egy hatalmas vágást egy titán karmától. A parancsnoka, Karlson próbálta kicsit visszafogni és az évek során Jorn tapasztaltabb lett, megfontoltabb. A csapatban ő számított a második embernek és Karlsonnal nagyon jó barátok is lettek. A katonai témákon kívül sok közös érdeklődési körük volt. Sajnos Karlson felesége, Elsa is ezek közé tartozott. A nőnek imponált a fiatal, életerős tehetség és Jorn engedett a csábításnak. Ez a kimért, elveihez ragaszkodó ember most ismerte meg az igazi szerelmet és hosszan tartó viszonyba bonyolódott Elsával.

Nem tudni, hogyan, de az egyik küldetésük során a parancsnok talált egy üzenetet a zsákjában, ami szerint Jorn az ő feleségével kavar. Karlson féltékeny lett, gyanakvó lett és Jorn sejtette, hogy miért. Ez egész addig tűrhető volt, amíg egy információszerző küldetésnél Karlson nem engedte Jornt a többiekkel menni. Ez szerinte és a társai szerint is rossz döntés volt, ezért veszekedés alakult ki, ami alatt a parancsnok megvádolta Jornt házasságtöréssel és a férfi el is ismerte ezt. Összeverekedtek, a többiek választották szét őket, a hangzavar miatt viszont menekülniük kellett és a küldetés kudarcba fulladt. Jorn megúszta a súlyosabb büntetést, de leszerelték, minden felszerelését le kellett adnia. Amire feltette az életét, az kicsúszott a lába alól.

Jorn igazságtalannak tartotta a döntést, mert Karlson kezdte a bunyót, de parancsnokként az ő szavának hittek. Elment a férfihez, beolvasott neki és a feleségét győzködte, hogy válassza őt inkább a hatalmával visszaélő ember helyett. Elsa elutasította és ezek után Jorn nagyon megkeseredett. Ahogy a leszerelt katonák többsége, állhatott volna testőrnek, de nem akart többet hatalommal bíró embereknek szolgálni. Katonai ruházati boltot nyitott, ezen kívül pedig beavatkozott, ha valahol bűncselekményt látott. Mikor feljelentették önbíráskodásért, elhatározta, hogy titokban fog ténykedni, komolyabb felszereléssel. Elkezdett kétes alakokkal üzletelni, olyanokkal, akik loptak a leggazdagabbaktól és a kevésbé tehetőseknek adták el az árut - jó pénzért. Nem volt erre büszke, de kellett neki a forrás. Lassan beszerzett mindent, amit akart és azóta álruhában lép közbe, ha tudomására jut valami, ami miatt ártatlanok szenvednek. Fájdítja a szívét, hogy nem lehetett ott, amikor a Felderítők hőstetteket hajtottak végre és hogy most nem tartozhat a legelismertebb csapatba.

### A játék alatt

A játék során Jorn Arminnal és Marthával találkozik, akik éppen Rico Brzenskához igyekeznek. A két fiatal felismeri az egykori felderítőt, és a szorult helyzetben a segítségét kérik.

## Egyéb

* A beceneve, "Viking" nem tudni, mennyire kompatibilis az eredeti kánonnal. A mesélő azért jutott arra a döntésre, hogy elfogadja, mert a világban léteznek keletiek (Mikasa például egyértelműen japán származású, az Azumabito klán is japán alapú), tehát feltételezhetően vannak a vikingeknek megfeleltethető északi népek is. Magát a nevet a karakter onnan kapta, hogy mindig érdeklődött ezeknek a kultúráknak a maradványai iránt.
* A karakter felszereléséhez tartozik: távcsöves puska, pisztoly, gránátok, kés, túlélő kártya, térkép, kötszer, fertőtlenítő, bilincs, több részes testpáncél és sisak. Ez utóbbiakat csak akkor viszi magával, ha bevetésre megy: ennek megfelelően a jelenlegi felszerelése inkább emberek, mint titánok ellen hatékony.